  Туспуктэм: Россиысь почталэн улосвыл ёзэтэзлэн пресс-службаез Наталия Сильвестрова Удмуртиын улӥсьёс 2023-тӥ арын нимысьтыз ожгар ужрад мынон интые 7 сюрс 800-лэсь трос посылкаос почта пыр дунтэк келязы. Со пӧлысь 2 сюрс 500 палазэ толсуре ыстӥзы. Со сярысь Россиысь почталэн улосвыл ёзэтэзлэн пресс-службаез ивортӥз. Нимысьтыз ожгар ужрад интые посылкаосты дунтэк келяны почта ёзэтъёс пыр гинэ луэ. Сыӵе ыстонъёсты нырысь ик келяло но соослэсь мынэмзэс чаклало. Посылкаез операторлы усьтыса сётыны кулэ. Одӥг адями котькӧня посылка келяны быгатэ. Ыстэтлэн секталаез 10 килограммлэсь трос луыны кулэ ӧвӧл. Быдэс кунысь ыстэтъёс Москвае почталэн логистической центраз вуо. Отын соосты ожутиськонъя министерстволэн огмуртъёсызлы сёто, кудъёсыз посылкаосты басьтӥсьёс доры вутто. Посылкаосты дунтэк келян куронъёс сырысь Россиысь почталэн герӟет-центраз 8-800-100-00-00 телефон номеръя жингыртыса тодыны луоз. Тегъёс: нимысьтызужрад почта Удмуртия  